Na temelju članka 38. stavka 5.Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17 151/22) i članka 32. Statuta Općine Biskupija (»Službeni vjesnik Šibensko - kninske županije, broj 9/09, 4/11, 8/12, 4/13, 2/18, 5/19, 3/20 i 3/21), Općinsko vijeće Općine Biskupija na svojoj 16. sjednici održanoj dana 12.srpnja 2023. godine donosi

**ODLUKU**

**O IZRADI PLANA RAZVOJA OPĆINE BISKUPIJA ZA RAZDOBLJE OD 2021.-2027. GODINE**

I.

Ovom Odlukom Općinsko Vijeće Općine Biskupija daje suglasnost za izradu temeljnog planskog dokumenta Plana razvoja Općine Biskupija za razdoblje od 2021.-2027. godine (dalje u tekstu Plan razvoja).

II.

Plan razvoja izradit će se sukladno Zakonu o regionalnom razvoju Republike Hrvatske (»Narodne novine«, broj 147/14, 123/17, 118/18) i Zakonu o sustavu strateškog planiranja i upravljanja razvojem Republike Hrvatske(»Narodne novine«, broj 123/17, 151/22).

III.

Temeljem članka 22. i 23. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17 i 151/22) akti strateškog planiranja od značaja za jedinice lokalne samouprave jesu planovi razvoja jedinice lokalne samouprave i provedbeni programi jedinica lokalne samouprave kojim se definiraju posebni ciljevi za provedbu strateških ciljeva iz dugoročnih akata strateškog planiranja.

V.

Plan razvoja je strateški akt planiranja, kojim će se definirati posebni ciljevi usmjereni prema društveno-gospodarskom razvoju Općine Biskupija te identificirati ključni razvojni projekti Općine.

IV.

Ova Odluka stupa na snagu osmoga dana od dana objave u »Službenom vjesniku Šibensko - kninske županije«, a objavit će se na službenoj web stranici Općine Biskupija i dostupna je javnosti u skladu s odredbama Zakona o pravu na pristup informacijama (»Narodne novine«, broj 25/13 i 85/15).

KLASA:972-02/23-01/1

URBROJ:2182-17-01-23-01

*Orlić, 12.srpnja 2023.godine*

Predsjednik Općinskog vijeća

Dragan Vukmirović

*Dostaviti:*

1. *Pismohrani*
2. *Jedinstvenom upravnom odjelu*
3. *Službenom vjesniku Šibensko - kninske županije*
4. *Web stranici*